**VALNÉ ZHROMAŽDENIE SVPaLP FAČKOV**

**Správa o hospodárení na lesných porastoch SVPaLP.**

konané dňa 10.3.2019, o 13:00 hod vo Fačkove.

Vážení členovia pozemkového spoločenstva, stretávame sa po roku aby sme zhodnotili činnosť spoločenstva za uplynulí hospodársky rok 2018.

V úvode môjho vystúpenia my dovoľte aby som Vás všetkých tu prítomných srdečne pozdravil a predniesol Vám správu o hospodárení na lesných porastoch spoločenstva.

Výmera LPF spoločenstva predstavuje 229 ha z toho 175 ha je zaradených v kategórii lesov hospodárskych/ lesy s prevládajúcov funkciou produkcie drevnej hmoty a ost.lesných produktov pri súčasnom zabezpečovaní mimoprodukčných funkcii lesov/ a 54 ha v kategórii lesov ochranných/funkčné zameranie vyplýva z prírodných podmienok, strme svahy, skalnaté bralá,strže/.

Priemerný vek lesných porastov je 57 rokov. Väčšina lesných porastov bola založená v 70 rokoch minulého storočia na PPF ( bývalé TTP), ktoré delimitáciou prešli na LPF a boli zalesnené hospodárskymi drevinami. Zastúpenie drevín v lesných porastoch je nasledovné: **SM 34%, SC 22%, BO 3%, Ihlič. spolu 59%, BK 36%, Ost.list.** **5%, list. spolu 41%.** Lesné porasty pozemkového spoločenstva sú začlenené do LC Rajecko a LHC Fačkov pre ktoré je vypracovaný LHP na desaťročné obdobie od roku 2017 do roku 2026.

Sumárne údaje z LHP pre roky 2017-2026:

Zásoba dreva : ihličnaté: 27 655 m3

Listnaté: 25 128 m3

Spolu: 52 783 m3

Zásoba na 1ha / 230 m3

Predpis ťažby dreva : ihličnatá: 2 367 m3

Listnatá: 1 077 m3

spolu: 3 044 m3

Podľa druhu ťažby:

Ťažba obnovná spolu : 1 114 m3

Ťažba výchovná -50r. spolu : 1 125 m3 / 49,62 ha

Ťažba výchovná +50r. spolu : 1 205 m3 / 49,80 ha

Prerezávky : 2,04 ha

Začíname štvrtý rok platnosti LHP. V prvom roku sme vykonali hospodárske opatrenia v ťažbe dreva vo výške 447 m3  v druhom roku platnosti 254 m3 .

V treťom roku platnosti LHP teda v roku 2018, sme vykonali úlohy predpísane lesným hosp. plánom podľa schváleného ročného projektu pestovnej a ťažbovej činnosti pre rok 2018.

**Ťažbová činnosť:**

-**Plán VÚ-50r.:** Predpis- 120 m3/ 5,00 ha .......... Vykonané: 64 m3/ 3,50 ha

Plán VÚ-50r. sme splnili na 55% mali sme v pláne len jeden porast 611 B, v ktorom sme previedli podúrovňovú negatívnu prebierku s odstraňovaním poškodených a suchých jedincov SM a redukciu počtu jedincov na ploche 3,50 ha . Priemerná objemovosť vyťaženého dreva bola 0,20 m3, priemerné náklady na výrobu 1m3 dreva boli 23 €. Jednalo sa o tenkú hmotu prevažne drevných sortimentov IV.triedy akosti (stlpové výrezy)-35%, V.triedy(ihlič.vláknina)-45% a VI.triedy(ihlič.palivo)-20%. Drevnú hmotu odkúpila f. Gašparík Makov za cenu 33€/1m3 . Hospodársky výsledok z predaja + 10€ za 1m3 . Na ostatnej ploche ktorá má 1,50 ha ešte vykonáme ťažbu s ponechaním dreva pri pni z dôvodu neprístupnosti porastu, redšieho zápoja a slabších dimenzii drevnej hmoty o ktorú nie je záujem na trhu. Práce prevedieme v roku 2019 v zimných mesiacoch z dôvodu ohrozenia porastu premnožením podkôrneho hmyzu.

**-Ťažba NV:** VT a LS kalamita, porast 605 A, kde sme vyťažili napadnuté jedince SM v objeme 119 m3 na sústredenej ploche 0,10 ha kde nám vznikla plocha na zalesnenie. Celú technológiu ťažby a sústreďovania dreva na OM previedol Juraj Rajčan a Jozef Fusko za kalkulačnú cenu 14€/1m3. Nakoľko sa jednalo o napadnutú hmotu lykožrútom smrekovým a následne veľmi teplé počasie v mesiaci 7-8 drevná hmota bola bez kôry. Najvyššiu cenu za takéto drevo nám ponúkla f. Lesotrans vo výške 37 €/1m3 . HV z predaja činil +23€/1m3. Následne sme **previedli ďalšiu NŤ**, ktorá vznikla v poraste 626 lokalita Kocera, bola to vetrová a kôrovcova kalamita roztrúsená čo znamená , že po nej nevznikla holina na zalesnenie v objeme 90 m3. Priemerné náklady za vykonanie ťažby a sústreďovania dreva boli 19 €/1m3 . Drevná hmota sa odpredala f. Lesotrans Rajec za cenu 37€/1m3 . HV z predaja bol +18€/1m3 .

**Celková výška ťažby dreva v roku 2018 predstavovala 273 m3. Oproti plánovanej výške ťažby bola ťažba splnená na 111% .**

**Ťažba v roku 2018 podľa drevín :**

Drevina SM......263 m3

BK ...... 10 m3

**Pestovaná činnosť v roku 2018 :**

-**Plán výrez nežiad. drevín a krov** na výmere 1 ha v porastoch 613 a 615 A20 . Tento výkon sme nepreviedli uvedené úlohy sa presúvajú do plánu v roku 2019. Nepreviedlo sa to aj z toho titulu, že už aj v lesnom hospodárstve chýbajú ľudia ktorí pracovali v lesnej prevádzke či úž v PČ alebo v ŤČ.

**Návrh plánu pestovanej a ťažbovej činnosti na rok 2019**

**PESTOVNÁ ČINNOSŤ**

**Výrez nežiadúcich drevín a krov :**

****

**Uhadzovanie haluziny po ťažbe:**

****

**Zalesňovanie :**

605A02 ... 0,10 ha / 300 ks-Smrek, 100 ks-Bk, Cena : -sadenice 100 €

-mzda 100€

**Spolu : 200€**

**OMLP proti zveri :**

605 A02 ... 0,10 ha / + material Cervacol ... 25 €

mzda 25 €

**Spolu : 50 €**

**ŤAŽBOVÁ ČINNOSŤ**

**Plán ťažby VÚ-50 rokov:**

****

**Plán ťažby OU :**

607 01 ... ihlič. 100 m3 ... 0,26 ha , nákl. 14€/1m3,lokal.Suché, v prípade že nebude Kalamita!

**Ťažba NV, kalamita:**

Odhad – ihličnatá ťažba : 605A02 ... 100 m3 , nákl. 14€/1m3,

**OCHRANA LESA**

Z celkovej výmery spoločenstva predstavuje zastúpenie ihličnatých porastov 60% . Čo v dnešnej dobe globálneho otepľovania predstavuje určité riziko možnosti napadnutia týchto porastov podkôrnym hmyzom. Pri ohrození lesov alebo škôd spôsobených škodlivými činiteľmi je obhospodarovateľ lesa povinný na svoje náklady vykonať opatrenia na odvrátenie ohrozenia lesov a odstránenie následkov škôd-zákon č. 326/2005 o lesoch.

Cieľom plánovania prác v ochrane lesa proti podkôrnemu hmyzu má byť udržanie priaznivého zdravotného stavu lesných porastov včasnou identifikáciou škodlivého činiteľa v danom prípade podkôrneho hmyzu. Vetrové kalamity v roku 2014 a následné extrémne sucho a teplo v roku 2015 a 2016 s tým spojené  extrémne rozšírenie podkôrneho hmyzu v roku 2017 a 2018 núti k prísnym a zvýšeným opatreniam v ochrane lesa aj v roku 2019. Z  dôvodu prudkého nárastu náhodných ťažieb-prevažne stromov napadnutých podkôrnym hmyzom- lykožrútom smrekovým v  susedných lokalitách spoločenstva musíme monitorovať napadnutie ihlič. porastov a taktiež sa zaoberať integrovanou ochranou lesa. Ide o rad opatrení od včasného spracovania kalamitného dreva , prísnej porastovej hygieny, následne správneho použitia odchytových zariadení ako aj priebežné sledovanie vývoja škodcov čím zabezpečíme ochranu ihličnatých lesných porastov, ktoré môžu byť ohrozené podkôrnym hmyzom. V ochrane lesa plánujeme v mesiaci apríl umiestniť 2 ks barierových feromónových lapačov typu Thysson na odchyt lykožrúta smrekového a lesklého v porastoch 617 A a 605 A. V ďalšom v poraste 605 A a 626 po spracovaní NV ťažby vetrovej kalamity previesť asanáciu zvyškou po ťažbe a to uhádzanie a následné spálenie atraktívnej hmoty pre ďalší rozvoj podkôrneho hmyzu. Tieto opatrenia je potrebné zrealizovať v čo najkratšom čase pred rojením podkôrneho hmyzu v  záujme minimalizovania negatívnych dopadov na lesné porasty.

**EKONOMICKÁ KALKULÁCIA HOSPODÁRENIA NA r.2019**

**Výrez drev.a krov ....................... 1 ha = 120 €**

**Uhadzov. haluziny po ťažbe ...................... 219 m3  = 1095 €**

**Zalesňovanie ...................... 0,10 ha = 200 €**

**OMLP proti zveri ..................... 0,10 ha = 50 €**

**Náklady PČ celkom .................................. = 1465 €**

**Ťažba VÚ -50 r. : Náklady ...................... 205 m3 = 3860 €**

**Výnosy .................................... 6765 €**

**Hosp. výsledok ......................... + 2905 €**

**Ťažba NV, kalamita : Náklady ...................... 100 m3 = 1400 €**

**Výnosy .................................... 3700 €**

**Hosp. výsledok ........................ + 2300 €**

**REKAPITULÁCIA**

**Náklady ..................................... 6725 €**

**Výnosy ..................................... 10465 €**

**Hosp. výsledok ........................ + 3740 €**

**Vážení členovia,**

**vypočuli ste si správu o obhospodarovaní a ochrane lesných porastov SVPaLP Fačkov za rok 2018. V závere mi dovoľte poďakovať za prácu členom výboru, členom dozornej rady, dodávateľom prác ale aj všetkým tým, ktorí sa akoukoľvek mierou podieľali na obhospodarovaní lesných porastov spoločenstva a pomohli tak splniť neľahké úlohy, ktoré sme prijali na základe príslušných plánov, predpisov a zákonov.**

**Ďakujem za pozornosť , teším sa na ďalšiu spoluprácu !**

Vo Fačkove, 10.3.2019 Miroslav Rybárik

odborný lesný hospodár